बे बायदि थासारिखौ नुनानै गामिनि सानैसो  सेंग्राफोरा जौ फेनाय महेन्द्र दैमारिखौ बै जायगानिफ्राय जायखार लांनो खावलायसेयावबो दैमारीआ अख्रायै होज्रिखावबाय थानायनि थाखाय सेंग्राफोरा नारहरो । बेयावनो बियो हायाव गोग्लैयो ৷ उनाव बेखौनो बारग’ एमसिएलए सुरेश तातिनि खाथिआव खारनानै थांना एबसुनि आफादगिरि टपेस्वर बर’ आरो इउपिपिएलनि मावथिफोरा  महेन्द्र दैमारिखौ बुथारनो नागिरदों होन्नानै नंखाय बाथ्रा फोरमायो ৷ जाहोनाव बिसोर माखासे नंखाय बांसावनाय बाथ्रा फोसावदों होन्नानै बुंनायजों लोगोसे   टपेस्वर बर’आ बारग’ एमसिएलए सुरेश ताति ,ब्लक बिपिएफनि आफादगिरि रनजित देकामोनखौ  जाथाय जानाय समाव बै जायगायाव दंमोन नामा होननानै  सुंलु दैखाङो  ৷ महेन्द्र दैमारिआ गाज्रि खामानि मावनायनि थाखाय एबसुनि  आफादगिरिआ  बिखौ सोंनो मोनथाय दं होन्नानै फोरमायो ৷ बारग’ एम सि एल एआ गामि जौगानायनि थाखाय जेबो खामानि मावाखै आरो  बिदि सासे जाखर ,थगायसुला मानसिआ बर’ हारिनि खोथा सानालासिनो गावनि उदैनि थाखायल’ सानग्रा दुथां मानसिआ पुलिस  थानायाव एजाहार  होनाया गनायथाव जायाखै आरो बियो इयुनाव सैनो  नांगोन होन्नानै  प्रेस मेलाव बुंथियो  ৷